Diari Oficial de la Generalitat Valenciana


Sumari del DOGV 6257, del 30-04-2010 (2010/4414)

RESOLUCIÓ de 19 d'abril de 2010, del rector de la Universitat Politècnica de València, relativa a la creació i modificació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2010/04/19/(1)/dof/vci/html**

### Dades del document

Número de DOGV
:   6257

Data del DOGV
:   30-04-2010

Secció del DOGV
:   I. DISPOSICIONS GENERALS

Número del document
:   2010/4414


Data del document
:   19-04-2010

Organisme emissor
:   Universitat Politècnica de València

Tipus de document
:   Resolució

Descriptors 

:   * base de dades
    * dades personals
    * universitat
    * protecció de dades
    * legislació

RESOLUCIÓ de 19 d'abril de 2010, del rector de la Universitat Politècnica de València, relativa a la creació i modificació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2010/4414]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal preveu que la creació, modificació o supressió dels fitxers de les administracions públiques només poden fer-se mitjançant una disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
Primer  
Aprovar la creació dels fitxers que es relacionen en els annexos I i II d'aquesta disposició.  
Segon  
Aprovar la modificació dels fitxers que es relacionen en els annexos III, IV i V d'aquesta disposició.  
Tercer  
La Universitat Politècnica de València ha de prendre les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
Quart  
Els responsables dels fitxers automatitzats assenyalats en els annexos han d'adoptar les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
Cinquè  
Els afectats pels fitxers automatitzats assenyalats en els annexos poden exercir el seu dret d'accés, de rectificació i de cancel·lació de les dades i d'oposició al tractament davant de l'òrgan competent i en la forma reglamentària establida, en els casos previstos en la legislació vigent.  
Sisè  
En els casos que es prevegen comunicacions de dades dels responsables dels fitxers automatitzats, la Universitat Politècnica de València ha d'advertir els cessionaris de dades de caràcter personal de l'obligació d'utilitzar-les exclusivament per a la finalitat de la cessió.  
Setè  
La present resolució entra en vigor l'endemà de la publicació en el Diari Oficial de la Comunitat Valenciana.  
València, 19 d'abril de 2010.- El rector: Juan Juliá Igual.  
ANNEX I  
Fitxer d'usuaris del fòrum OpenWam.xml  
Finalitat i usos previstos: disposar d'informació bàsica que permeta identificar els usuaris del fòrum d'OpenWam.  
Persones o col·lectius de què s'obtenen les dades o que resulten obligats a subministrar-les: usuaris del fòrum OpenWam que estiguen interessats a participar en els temes de discussió.  
Procediment de recollida de les dades: mitjançant correu electrònic a través d'un formulari.  
Estructura bàsica del fitxer i descripció de les dades recollides, dades de caràcter identificatiu: nom i cognoms i adreça electrònica i dades de detalls d'ocupació.  
Sistema de tractament de les dades: automatitzat.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.  
Serveis o unitats en què poden exercir-se els drets d'accés, de rectificació, de cancel·lació i d'oposició: Universitat Politècnica de València.  
Mesures de seguretat: nivell bàsic.  
ANNEX II  
Fitxer registre electrònic de la UPV  
Finalitat i usos previstos: gestió i tramitació dels procediments administratius electrònics de la Universitat Politècnica de València.   
Persones o col·lectius de què s'obtenen les dades o que resulten obligats a subministrar-les: usuaris dels procediments administratius electrònics de la Universitat Politècnica de València.  
Procediment de recollida de les dades: formulari.  
Estructura bàsica del fitxer i descripció de les dades recollides, dades de caràcter identificatiu: document nacional d'identitat/número d'identificació fiscal, nom i cognoms, adreces postal i electrònica, número de telèfon.  
Sistema de tractament de les dades: automatitzat.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.  
Serveis o unitats en què poden exercir-se els drets d'accés, de rectificació, de cancel·lació i d'oposició: Universitat Politècnica de València.  
Mesures de seguretat: nivell bàsic.  
ANNEX III  
Fitxer biblioteca general  
Finalitat i usos previstos: gestió del préstec a domicili, personal o interbibliotecari dels documents propietat de la biblioteca. Gestió econòmica i administrativa de les adquisicions de recursos bibliogràfics per a atendre les necessitats dels usuaris. Seguiment de l'ús dels mitjans audiovisuals de la biblioteca. Difusió d'informació pròpia, promoció de les activitats del servei i de la seua oferta formativa i realització d'enquestes i estadístiques sobre productes i serveis de la biblioteca. Recepció de consultes d'informació i referència bibliogràfica a través del formulari web «Biblioteca respon».  
Persones o col·lectius de què s'obtenen les dades o que resulten obligats a subministrar-les: personal d'administració i serveis, personal docent i investigador, alumnes i qualsevol altre membre de la comunitat universitària a què s'autoritze l'ús de la biblioteca.  
Procediment de recollida de les dades: transferència electrònica.  
Estructura bàsica del fitxer i descripció de les dades recollides: dades de caràcter identificatiu: document nacional d'identitat/número d'identificació fiscal, nom i cognoms, telèfon, adreces postal i electrònica. Dades de característiques personals, acadèmiques, professionals, dades relatives a la comissió d'infraccions administratives i dades de transaccions.  
Sistema de tractament de les dades: automatitzat.  
Cessions de dades previstes: cap.  
Òrgans de les administracions responsables del fitxer: Vicerectorat d'Alumnat i Intercanvi.  
Serveis o unitats en què poden exercir-se els drets d'accés, de rectificació, de cancel·lació i d'oposició: Universitat Politècnica de València.  
Mesures de seguretat: nivell mitjà.  
ANNEX IV  
Fitxer d'alumnat  
Finalitat i usos previstos: gestió administrativa i acadèmica de l'alumnat de la Universitat Politècnica de València. Difusió d'informació acadèmica i institucional de la Universitat. Promoció de l'ocupació i inserció professional. Realització d'estudis, investigacions científiques i enquestes internes per la Universitat Politècnica de València. Cens electoral.  
Persones o col·lectius de què s'obtenen les dades o que resulten obligades a subministrar-les: Alumnes que pretenen cursar, que cursen o que han cursat els estudis impartits per la Universitat Politècnica de València i els seus centres adscrits.  
Procediment de recollida de les dades: declaracions, formularis i transmissió electrònica de dades.  
Estructura bàsica del fitxer i descripció de les dades recollides: dades de caràcter identificatiu: document nacional d'identitat/número d'identificació fiscal, nom i cognoms, domicili de l'alumne, domicili familiar, telèfon de l'alumne, telèfon familiar i adreça electrònica, dades acadèmiques i professionals, economicofinanceres, circumstàncies socials.  
Sistema de tractament de les dades: automatitzat.  
Cessions de dades previstes: organismes de l'administració general de l'Estat, administracions autonòmiques i administracions locals, altres universitats, entitats bancàries col·laboradores, òrgans col·legiats i unipersonals de la Universitat Politècnica de València, departaments, centres, instituts d'investigació, unitats d'investigació i personal docent i investigador de la Universitat Politècnica de València per a realitzar estudis i investigacions científiques amb consentiment exprés del titular. Empreses, fundacions i entitats que perseguisquen finalitats de gestió, promoció i realització de pràctiques o de promoció de l'ocupació o la inserció professional.  
Òrgans de les administracions responsables del fitxer: Universitat Politècnica de València.  
Serveis o unitats en què poden exercir-se els drets d'accés, de rectificació, de cancel·lació i d'oposició: Universitat Politècnica de València.  
Mesures de seguretat: nivell bàsic.  
ANNEX V  
Fitxer del Vicerectorat d'Esports  
Finalitat i usos previstos: gestió administrativa i organitzativa dels usuaris de les instal·lacions esportives de la Universitat Politècnica de València, així com dels usuaris dels programes d'activitats, escoles esportives, competicions i esdeveniments organitzats pel Vicerectorat d'Esports o en col·laboració amb altres institucions, activitats de formació i programes de suport a l'esportista d'alt nivell, usuaris del club esportiu de la UPV i de l'Associació de Voluntaris Esportius del Vicerectorat d'Esports (VESP). Difusió dels esdeveniments organitzats pel Vicerectorat d'Esports.  
Persones o col·lectius de què s'obtenen les dades o que resulten obligats a subministrar-les: alumnes, personal d'administració i serveis i personal docent investigador de la UPV, personal d'instituts i centres d'investigació de la UPV, així com de centres i col·legis adscrits a la UPV, persones externes a la UPV que sol·liciten ser usuari vinculat al VESP o que participen en competicions organitzades per la UPV, membres federats pel club esportiu de la UPV i persones que pertanyen a l'Associació de Voluntaris Esportius i a l'Associació d'Antics Alumnes de la UPV.  
Procediment de recollida de les dades: formularis, transmissió electrònica de dades i enquestes.  
Estructura bàsica del fitxer i descripció de les dades recollides: dades de caràcter identificatiu: document nacional d'identitat/número d'identificació fiscal, nom i cognoms, domicili de l'alumne, telèfon de l'alumne, adreça electrònica, dades acadèmiques i professionals i sancions administratives.  
Sistema de tractament de les dades: automatitzat.  
Cessions de dades previstes: organismes de l'administració general de l'Estat, administracions autonòmiques i administracions locals, altres universitats i entitats que gestionen subvencions esportives oficials i/o organitzen competicions esportives. Empreses, fundacions i entitats que perseguisquen finalitats de gestió, promoció i realització d'activitats esportives o en l'àmbit esportiu.  
Òrgans de les administracions responsables del fitxer: Universitat Politècnica de València.  
Serveis o unitats en què poden exercir-se els drets d'accés, de rectificació, de cancel·lació i d'oposició: Universitat Politècnica de València.  
Mesures de seguretat: nivell mitjà.


Còpia Permalink ELI